**United Industries Group - profil**

Spoločnosť United Industries a.s. bola založená v roku 1996 pod pôvodným názvom Sugar Industry a.s. sa zaoberala predovšetkým strategickým investovaním do slovenského cukrovarníckeho priemyslu a obchodu s cukrom.

V spolupráci so zahraničnými partnermi, francúzskym SDA Origny SA a nemeckým Nordzucker AG kontrolovala 40% slovenského trhu s cukrom

Po roku 1999 pod novým názvom United Industries a.s. diverzifikuje svoje investičné portfólio a vytvára skupinu spoločností, priamo riadených holdingovým spôsobom a ďalších, v ktorých má vlastnícke podiely.

Skupina United Industries a.s. je tvorená holdingovou centrálou a pôsobí v nasledovných odvetviach.

Odvetvia pôsobenia sú:  
1. Vinárstvo a vinohradníctvo  
2. Mliekarenstvo

3. Výroba zdravotných pomôcok   
4. Nehnuteľnosti a developerská činnosť  
5. Ubytovanie a služby  
6. Obchod s poľnohospodárskymi produktmi  
7. Stavebníctvo  
  
V odvetví vinohradníctvo a vinárstvo sú kľúčovými spoločnosťami Víno Nitra s.r.o. a Chateau Modra a.s., ktoré produkujú patriace medzi najväčšie vinohradnícke a vinárske spoločnosti na Slovensko. Spolu obhospodarujú viac ako 500 ha vinohradov vo všetkých vinohradníckych oblastiach Slovenska okrem Tokaja. Svojimi ďalšími spoločnosťami v zahraničí v Českej Republike a v Číne Šebo Wine Trading Co. Ltd. A Zhongjie-Nitra Winary Co. Ltd. Exportuje víno aj na zahraničné trhy.

V odvetví mliekarenstvo pôsobí spoločnosť Levické Mliekárne a.s., ktorá sa svojimi značkami Babička, Miláčik a Niva, je veľmi známym producentom čerstvých mliečnych výrobkov a syrov. Spoločnosť disponuje výraznou sušiarenskou kapacitou na produkciu sušeného mlieka, ktoré exportuje do krajín EU a na ďalšie trhy.

V odvetví zdravotníckych pomôcok je to spoločnosť Protetika a.s. s históriou viac ako 95 rokov so sídlom v Bratislave, ktorá sa špecializuje na výrobu individuálnych zdravotníckych pomôcok, individuálnej ortopedickej obuvi, protéz, ortéz a detskej zdravotnej obuvi.

V oblasti nehnuteľností a developmentu je spoločnosť vlastníkom niekoľkých nehnuteľností, ktoré prenajíma svojím obchodným partnerom, brown parkov, kde realizuje rôzne projekty. V posledných rokoch realizovala 2 projekty v meste Trnava, pripravuje projekty výstavby bytov v areáli bývalého cukrovaru v Trnave a výstavbu logistického parku pri Bratislave neďaleko budúcej diaľničnej križovatky.

Ubytovacie služby spoločnosť poskytuje v niekoľkých zariadeniach jedným z nich sú Hotely Plus a.s. v Bratislave, kde ponúka služby ubytovanie v 3\* hoteli neďaleko bratislavského letiska a nákupného centra Avion s dobrou dostupnosťou do centra Bratislavy. Ďalej ponúka ubytovacie služby v niekoľkých ubytovniach v Bratislave, Ivanke Pri Dunaji.

V odvetví skladovania a obchodu s poľnohospodárskymi produktmi skupina pôsobí prostredníctvom spoločnosti Poľnonákup Liptov a.s., kde je silným hráčom v regióne Liptov v oblasti skladovania agrokomodít a výroby kŕmnych zmesí pre chovateľov hydiny dobytka a ošípaných. Ďalšiu výraznú skladovaciu kapacitu má skupina v Šuranoch, kde sa sústredí na poskytovanie laboratórnych služieb pre poľnohospodárov, sušenia, čistenia a skladovania agrokomodít pre obchodných partnerov s možnosťou vyskladňovania celých vlakov, nakoľko naše silo je priamo napojené na železničnú vlečku.

V oblasti stavebníctva naša skupina pôsobí prostredníctvom spoločnosti Stavoindustria SK a.s., ktorá sa zaoberá výrobou certifikovaných betónových zmesí a spoločnosť VOD-EKO Trenčín, a.s., ktorá pôsobí v stavebníctve viac ako 25 rokov.

Ročný obrat skupiny presahuje cca 60 mio EUR a zamestnávame viac ako 800 pracovníkov v rámci Slovenskej republiky, mimo sezónnych pracovníkov.